《题匡山石室 其一》
明代·刘永之

群山争盘纡，众壑尽奔放。中峰最奇绝，直立数千丈。

危搆倚石壁，面势极弘敞。心神坐超忽，云雨接惝恍。

山色晚更佳，泉声静逾响。犹言最绝顶，临眺极所往。

欲穷千里目，更试九节杖。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。